《和知资州许广渊泽翁同年朝奉见寄》
宋代·冯山

每思同榜多零落，忽见新篇慰寂寥。今日抗尘俱白首，当时联翮共青霄。

休嗟远地犹沈俊，况是深知已满朝。饥渴未能亲一笑，祗忧严召促归轺。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。